Auf Tschechisch is  da ofiziölle Naum Česká republika, wos ma mid Tschechische Republik genau so auf boarisch iwasetzn kau. Weu des owa a laungs Wuat is und im Oidog oft vakiazd wiad, hod da tschechische Senat aum 11. Mai 2004 aar in Naum Česko ois ofiziöö deklariad. Olladings gibt s auf Tschechisch kaan Untaschied zwischn de Weata behmisch und tschechisch, zweng dem si de Leid in Meahn und im tschechischn Deu vo Schlesien diskriminiat vuakumma kentatn. Da koarekte Naum miassad daun Čechy, Morava a Slezsko sei, wos owa no vüü zaacha wia Česká republika is.